સારાંશ માટે દસ્તાવેજ: આ કથિત ઍન્કાઉન્ટરને ઘણા લોકોએ 'વીરતાપૂર્ણ' ગણાવ્યું છે અને તેની પ્રશંસા કરી છે. 

પરંતુ એવા લોકોની સંખ્યા પણ ઓછી નથી કે જેઓ આ કથિત ઍન્કાઉન્ટર પર સવાલ ઉઠાવી રહ્યા છે અને તેની નિષ્પક્ષ તપાસની માગ કરી રહ્યા છે. 

રાષ્ટ્રીય માનવાધિકાર આયોગની એક ટીમે આ મુદ્દે તપાસ હાથ ધરી છે.  

તેનું નેતૃત્વ SSP સ્તરના અધિકારી કરશે અને જેમ બને તેમ જલદી આયોગને પોતાનો રિપોર્ટ સોંપશે. 

આ તરફ તેલંગણા હાઈકોર્ટે રાજ્ય સરકારને આદેશ આપ્યા છે કે તેઓ ચારેય આરોપીઓના મૃતદેહ 9 ડિસેમ્બરની રાત્રે 8 વાગ્યા સુધી સાચવી રાખે અને તેમનાં પોસ્ટમૉર્ટમના વીડિયો કોર્ટમાં જમા કરાવે.

આ દરમિયાન મૃત્યુ પામેલા આરોપીઓના પરિવારજનોએ કોર્ટમાં કેસ ચાલે તે પહેલાં જ પોલીસ દ્વારા ઍન્કાઉન્ટરમાં તેમને મારી નાખવા પર સવાલ ઉઠાવ્યા છે અને કહ્યું છે કે પોલીસની કહાણી પર તેમને વિશ્વાસ નથી. 

સાઇબરાબાદના પોલીસકમિશનર વી. સી. સજ્જનારે આ કથિત ઍન્કાઉન્ટર વિશે શુક્રવારની સાંજે પત્રકારપરિષદ કરીને જે વિવરણ આપ્યું, તેના પર લોકોને વિશ્વાસ કેમ નથી થઈ રહ્યો અને પોલીસની કહાણીમાં એ કયા ભાગ છે. જેના પર સવાલ ઊઠી રહ્યા છે?

આ સમજવા માટે બીબીસીએ ઉત્તર પ્રદેશ પોલીસ અને કેન્દ્રીય રિઝર્વ પોલીસ બળના પૂર્વ મહાનિદેશક પ્રકાશ સિંહ, દિલ્હી પોલીસના પૂર્વ ડેપ્યુટી-કમિશનર મૅક્સવેલ પરેરા અને તેલંગણાના વરિષ્ઠ પત્રકાર એન વેણુગોપાલ રાવ સાથે વાત કરી.

1. ઍન્કાઉન્ટરનો સમય

પોલીસકમિશનર વી. સી . સજ્જનારે દાવો કર્યો છે કે પોલીસકર્મીઓ અને આરોપીઓ વચ્ચે સવારે 5.45 થી 6.15 વાગ્યા વચ્ચે મૂઠભેડ થઈ.

આ પહેલાં તેમના જ વિભાગના એક અધિકારીએ નામ ન જાહેર કરવાની શરતે બીબીસીને જણાવ્યું હતું કે વહેલી સવારે 4 વાગ્યે ચારેય આરોપીઓને જેલથી અપરાધસ્થળે લઈ જવામાં આવ્યા હતા.

સજ્જનારે દલીલ આપી હતી કે 'આરોપીઓને વહેલી સવારે અપરાધસ્થળે લઈ જવા પડ્યા કેમ કે તેમની સુરક્ષા મામલે ખતરો હતો. લોકોમાં ખૂબ ગુસ્સો હતો.'

પરંતુ પોલીસકમિશનરની આ દલીલથી મૅક્સવેલ પરેરા જરા પણ સહમત નથી.

તેમણે બીબીસીને જણાવ્યું, "આ દલીલ વિશ્વસનીય લાગતી નથી કેમ કે પોલીસ દિવસ દરમિયાન આરામથી આ કામ કરી શકતી હતી."

"પોલીસ વધારે પોલીસબળનો ઉપયોગ કરીને વિસ્તારને ઘેરી શકતી હતી અને 'લોકોના ડર'થી સજ્જનારનો શું મતલબ છે? શું તેઓ એવું માને છે કે ભીડ પોલીસની હાજરીમાં લિન્ચિંગ કરી શકે છે?"

આ તરફ પ્રકાશ સિંહે પોતાના કાર્યકાળ દરમિયાન થયેલાં કેટલાંક ઍન્કાઉન્ટર્સ અને પોલીસ રેડની ઘટનાઓનો...\nદસ્તાવેજની સમાન ભાષામાં સારાંશ:
તેલંગણાની રાજધાની હૈદરાબાદ નજીક એક મહિલા ડૉક્ટર સાથે ગૅંગરેપ અને પછી તેમની હત્યાના ચાર આરોપીઓને શુક્રવારની સવારે કથિત ઍન્કાઉન્ટર દરમિયાન સ્થાનિક પોલીસે ગોળી મારી દીધી હતી.